Lo-Renz-O/malagasy-sentence huggingface dataset:
Avy amin’io ohatra vahiny io no nahafahany namaritra ny fisian’ny karazana asa roa azo avy amin’ny teny l’acte secondaire et l’acte primaire. Io karazany voalohany io no mifanandrify amin’ilay antsoina hoe heviny ara-bakiteny. Ny karazany faharoa kosa no antsoina hoe heviny ankolaka. Ny hevitra ankolaka ao amin’io fanontaniana io izany dia izay hevitra tiana hivoaka amin’ny fanatanterahana ilay asa fitenenana. Tsy mijanona amin’ny fanontaniana fotsiny ny nataon’ny mpiteny eto fa maniraka ny olona itenenana hanome azy ny sira, izany hoe ny hataka dia ambara amin’ny alalan’ny fanontaniana.
Ny fomba hitondrana ny lesona mitana anjara toerana lehibe eo amin’ny fampianarana ny paikady enti- mampita ny fahalalana amin’ny mpianatra. Mampifantoka sy manamora ny fahazoana ny fisian’ny paikady mahomby. Zava-dehibe ny fampifanarahana izany amin’ny toetran’ny mpianatra. Hoy i de montmollin tsy maintsy ampifanahina amin’ny toetran’ny mpianatra ny fampianarana 67 toy izao ny toetra amam-pihetsik’izy ireo, raha tsiahivina sarotsarotiny sy be resaka, manamboatra fihetsika hisintonana ny mason’ny manodidina 68 inona àry no paikady mety hifanaraka amin’izay toetrany izay?
Ohatra ihany koa ny eo amin ny fampianaran-janaka. Somary tara ireo mponina avy any amin ny faritra raha ny fampianaran-janaka no resahina. Rehefa tonga teto anefa izy ireo dia niezaka mafy dia mafy tokoa tamin izay fampianaran- janaka izay, noho ny fahitana ny fivoaran ny fampianarana eto an-drenivohitra. Araka izany, azo lazaina fa hita teo amin ireo mpiavy tokoa ilay karazana môdelin-takalo sy findramana fomba amam-panao mety ho hita eo amin ny fifandonan ny riba roa dia ny fifanahafana na osmose izany, satria misy tokoa ny fifanahafana raha toa ka miray volo amin ny vondrona nidirany ny mpifindra- monina. Hita taratra izany teo amin ireo ohatra roa notanisaina ireo; saingy araka ny tsapa anefa dia azo lazaina fa voatery sy naneri-tena ihany izy ireo nanaraka izany noho ny zava-nisy hita taratra teto, ny fivoarana sy ny fandrosoana. I fournet- guerin ihany koa dia nilaza fa tsy misy izany fiezahan ny tanindrana honina an-drenivoitra izany eto antananarivo fa fiezahana hiditra amin ny fomba fiainana an-drenivohitra no misy 59 raha izay àry ny fomba amam-panao noraisin ireo mpiavy dia andeha hojerena manaraka indray ny teo amin ny fomba amam-panao nampitain ireo mpiavy.
Maevatanàna, manerinerina, garafantsy, ambohidratrimo, lisea gallieni andohalo, tsaralalàna, tranon ny gadralava tao marovoay, ny lalam-by, ny fitotoam-bary c. A. I. M, anosifisaka, berivotra, betsiboka, ny fiangonana katôlika tao mojanga, amborovy, mahabibo, zaridainan ny fitiavana tao mojanga, toamasina mandravaka ny tantara ireo toerana voatanisa ireo, ary manamarina ny toe-javatra tantaraina ihany koa.
Ireo lahatsoratra tohan- kevitra azo lazaina fa mifototra amin’ny toe- javatra efa re na efa fantatry ny mpianatra ny voalazan’ ireo lahatsoratra samihafa ao amin’ny boky. Sady manamafy no mampitombo ny fahalalany izany. Ireto lafin- javatra efatra ireto no hovelabelarina momba ireo lahatsoratra ireo ny karazany, ny mpanoratra azy sy ny vanim- potoana nivoahan’ny lahatsoratra, ny halavan’ny lahatsoratra, ary ny fomba fanehoan- kevitra ao.
Ny literatiora faharetany ora 34 tanjona ankapobeny mpianatra afaka mitia sy mikolo ny haren-tsaina malagasy ; manatsara kokoa ny famaritana ny antsoina hoe literatiora sy ny kanto ; mamolaka ny fahaiza-mikirakira sy manatsoaka hevitra avy amin’ny literatiora nodinihiny ; manazatra tena sy mankamamy vaky boky mba hanabe voho ny vakomanitra ananany indrindra eo amin’ny sehatry ny literatiora malagasy ; mampiasa ny fahalalana norantoviny ho fitaovana hamohazana ny talentany, na hamolahana ny haiforona eo amin’ny sehatry ny literatiora.
Ny mpampinatra b kosa, dia manana fahazarana mametraka tanjona hotaratrarina, nefa tsy manombana ny mpianatra mihitsy amin’izay zavatra ampianariny afa-tsy amin’izay takin’ny sekoly ihany , toy ny fanomezana isa roa isa-telo volana. Hita eo amin’ny fafana koa, fa tsy mampandray anjara ny mpianatra mihitsy izy. Tokony tsy hohadinoina anefa, fa amin’ireo karazana dingana voalaza etsy aloha ireo fanaovana tombana sy fampandraisana anjara no hahafantarana na tratra ny tanjona napetraka hotratrarina mandritra ny lesona iray na tsia.
Mba hahitan’ny mpianatra ny valiny andrasana, dia tsy maintsy mandalo dingana roa izy ny dingana fikarohana sy ny dingana fahitana. Amin’izay fotoana izay, dia ny mpianatra ihany no manao izay fomba hahitany ny marina, fa ny mpampianatra kosa, dia mijanona ho mpitarika amin’ny alalan’ny fametrahana fanontaniana ihany.
Raha bangoina dia hohalalinina toy ny singan-driba iray eo anivon’ny fiarahaminina ny finoana ka tsy manoritsoritra na mitanisa na manasokajy ny zavatra momba ny finoana fotsiny ny mpandalina fa ezahiny ny fanazavana ny fitoviana sy ny fiavahana amin’ny zava-miseho amin’ny finoana eran-tany ka tsy manao mizàna tsindriana ila amin’ny fandalinana ka manambony ny finoana kristianina ary manambany ny finoana hafa.
Fitaovana mihitsy ireo valalabemandry. Antsoina hifidy dia mandeha, sarihina hitokona dia mety, tarihina hanohana dia manatanteraka. Avy eo, mivadika rehefa azo ny toerana. Ahilika ny madinika, esorina sao mahita ny tetika atao eo amin’ny fitondrana, fandrao mizara ny tombontsoa ka ho fantatr’olona ny hevi-petsy hanangonan-karena. Vokatr’izany, misy ny hakiviana eo amin’ny tanora sy ny vahoaka madinika. Mahatsapa izy fa natao tohatra fiakarana fotsiny. Antony iray mahatonga ny tanora tsy handray anjara amin’ny fampandrosoana ny firenena intsony izany. Milaza izany ny mpanoratra eto k’indro kivy ialahy fa toa atao fitaovana tohatra fiakarana ahazoana toerana 89 toa tsy misy anton-javatra ilàna ny madinika raha tsy hanondrotra ny mpitondra ho eo amin’ny toerany ihany. Izany hoe atao tsinontsinona izy. Zava-misy iainan’ny madinika koa ny tsy fijerena ny momba ny fiainany sy ny fivelomany. Raha misy ny dinika iaraha-manao amin’ny mpitondra, dia tsy heverina na tsy tanterahina ny hetahetam-bahoaka. Ny fanilikiliana ny solotenam-bahoaka no atao raharaha satria manelingelina ny tetika hatao. Izany toe-javatra izany no mitarika hakiviana eo amin’ny tanora. Heveriny ho toy ny zaza vao ny tanora. Sady tsy mpiray afera aminy rahateo. Ireo mpitondra sy ny manodidina azy, mantsy, dia tsy nanan-tsaina afa-tsy ny fangoronan-karena. Izy, mpihavana sy mpiara-mihinana ihany no nitantana ireo orinasa noraisin’ny fanjakana an-tanana na dia tsy niofana tamin’izany akory aza. Nahodiny ny vola nosamborina avy any ivelany ka nampanan-karena ireo olona ireo. Anterin’ny mpikambana ao amin’ny otrikafo izany ka hoy izy nahodiny ho azy mianakavy ny harem-pirenena mbamin’ny vola nosamborin’ny fanjakana. Izy mianakavy sy ny forongony no nameno kitapo izaitsizy tamin’izany 90. Araka izany, dia ataon-dry zareo eo amin’ny fitondrana ny manaisotra ireo olom- baovao na ireo tanora tsy hitsabaka ny raharaha tokantranony. Vokatr’izay kivy ireo tanora, tsy te handray anjara amin’ny fampandrosoana, mitazan-davitra fotsiny 89 va 034 hono 90 otrikafo vahaolana mahomby, novolavolaina sy natontan’ireo mpikambana ao amin’ny otrikafo, antananarivo, janoary 2006, tak 44
Loharanon-kevitra andriamatoa georges technicien ta. Fa zava-dehibe ny fifandimbiasan’ny voly, izany hoe, tsy maintsy mifandimby ny atao hoe céréales toy ny vary ohatra sy ny légumineuses toy ny soja, tsaramaso satria ny céréales dia ahazoana rakotra betsaka noho ny légumineuses saingy ito farany kosa dia afaka manatsara ny tany noho ny fahazoany maka ny azote eny amin’ny rivotra. Mampihena ny aretina sy ny bibikely mpanimba voly ny fifandimbiasam-boly78 .
Possibilité d’accès à un enseignement primaire et secondaire le projet asa a changé les habitudes de ces progénitures sur le plan culturel. Les enfants issus du ménage encadré par l’asa ont accès sans exception à une scolarisation gratuite en enseignement primaire et secondaire. Comme tous les jeunes de leur âge, les progénitures de l’asa ont la chance d’affronter le monde impitoyable du travail du moins de promouvoir les activités génératrices de revenus de leurs parents car l’instruction leur réserve cette possibilité. L’accès à la scolarisation permet à ces enfants de surpasser au problème de délinquance juvénile qui s’expose sur la majorité des jeunes. Comme disait- on l’oisiveté est mère de toutes les vices , le fruit de l’instruction n’est pas seulement le rehaussement de la capacité intellectuelle des jeunes, il évite également ces derniers de se trouver au désoeuvrement dans leur vie ultérieure. En effet, la déscolarisation constitue un coût social pour la famille car ces enfants ne sont pas en mesure d’intégrer à la vie active. Du fait de la valeur de l’instruction et de l’éducation, ces jeunes sont moins tentés de s’orienter aux pratiques déviantes tel que l’alcoolisme, la chronique de la drogue. De plus, l’instruction leur permet de penser et de réaliser un projet à long terme dans leur vie future et tout en profitant leur jeunesse. Certes, le projet asa contribue à la lutte du problème de chômage pour le cas des familles se trouvant dans la catégorie des familles défavorisées.
Marihana fa tsy nanome vanim-potoana voafaritra mazava ny wikipédia mahakasika io fahatongavan’ny omby tao amin’ny corne de l’afrique io. Ny fanadihadihana nataon’i lucien marie aimé rakotozafy, mahakasika ny vanim-potoana nahatongavan’ny omby teto madagasikara dia mamaritra io vanim-potoana io ho manodidina ny taonjato faha-fito sy faha-valo. Ho hita ao amin’ny zana-pizarana kely manaraka ny tantaran’ny omby teto madagasikara ny antsipirihan’izany.
Ny fahombiazan’ny asa fanentanana dia miankina amin’ny fahalalana ireto anton-javatra ireto zavatra mety hanohina ny fifandraisana tekinika fomba tsara hampiasaina hahafahana mampita hafatra. Ao anaty fifandraisana dia misy ireto fizarazarana ireto ny mpandefa hafatra émetteur ny mpandray hafatra récepteur
Samy maneho ny hasarobidin’ny fotoana ireo boky roa ireo. Vidina lafo ny iray minitra, vola ny fotoana 152. Tsy tokony hohamaivanina mihitsy io fanajana fotoana io. Ny fanajana ny ora nifanomezana mantsy, na tamin’iza io, na tamin’iza, dia sady fanajana ny tena, no fanajana ny hafa ihany koa. Fanabeazana azon’iharilanto patrick
Tsy diso tanteraka akory izany fiheveran’ny olona ny literatiora madinika izany. Ireto kosa anefa ny fiheveran’ny mpandinika sasany. Fiheverana izay manome lanja ny literatiora madinika sy manasongadina ny ilàna azy. Resy lahatra ny mpandinika fa tsy ampy ny fandalinana ny literatiora sangany iray hamantarana ny fiarahamonina, fa tokony homen-danja ihany koa ny literatiora madinika.
Ny fisian’ny peste porcine africaine na ramiletaka, izay nahazo ny faritra tahaka ireo faritra hafa rehetra eto antananarivo no anton’io fitotonganana goavana eo amin’ny antontan’isa io. Hatao sakafo no tena ilana ny hena kisoa. Ny fiompiana azy kosa dia sady fitahirizana no fampihodinam-bola ho an’ny tompony. Tsy misy fotoanany ny fihinana hena kisoa, noho izany dia azon’ny tompony amidy amin’ny fotoana rehetra itiavany azy.
Maro ny lesona azon’ny tsirairay raisina hoentina hanatsarana ny fiainana. Ny famakafakana ity tantara ity dia nahalalana fa misy voka-dratsy maro ny fitiavan-tena sy fitiavam-boninahitra. Fototra manimba ny zanaka ny famehezana azy diso tafahoatra amin’ny tokony ho izy. Manimba ny zanaka ny tsy fampian’ny fifanakalozan-kevitra eo amin’ny ray aman-dreny sy zanaka mba hifampizarana ny zava-misy sy ifanoroana tsy misorona amin’izay tokony hatao. Manimba ny zanaka ny latsa sy tosika raha iharan’ny fahavoazana izy. Manimba ny zanaka ny fampiadanana azy amin’ny lafiny rehetra, toy ny vola, fitafiana, sns. Manimba ny zanaka koa ny tsy fahaizana maneho fitiavana eo aminy. Ary indrindra manimba ny zanaka ny henatra eo anatrehan’ny fiangonana sy ny fiarahamonina. Ahafahana milaza izany rehetra izany fa mila sy mitaky zavatra maro ny fanabeazana raha tiana ho tafita ny zanaka. Ilaina ny fahaizana mifehy azy ho an’ireo ray aman-dreny, fehezina araka ny mety sy ny tokony ho izy. Ilaina ny fanomezana fitiavana feno ny zanaka. Ilaina ny fanoroana azy amin’ny zavatra rehetra. Ilaina ny famaizana araka ny tokony ho izy. Ny famakafakana ity tantara ity koa dia ahafahana milaza fa manana anjara asa lehibe eo amin’ny fiainan’ny olona ny literatiora. Mampahafantatra ny zava-misy eo amin’ny fiarahamonina izy, mitaiza sy manabe ny fiarahamonina koa amin’ny alalan’ny fanasongadinany ny tsara sy ny ratsy. Maro araka izany, ny hafatra sy lesona ho an’ny olona tsirairay isan-tsokajiny avy, na tanora, na vehivavy, na lehilahy, na ray aman-dreny, na fiarahamonina, na firenena mihitsy aza. Koa anjaran’ny tsirairay ny mandray izay tandrify azy avy mba hitondrana ny fiainana, hanovana ny tsy mety ary hanatsarana hatrany kosa izay efa mety. Ny literatiora koa dia azo lazaina fa mitondra fampandrosoana ho an’ny firenena. Miainga amin’ny tsirairay ny fampandrosoana, koa ny fananam-panahy, toetra tsara sy mendrika asehon’ny tsirairay eo amin’ny fiarahamonina sy ny manodidina azy no miteraka voka-tsoa mampandroso ny firenena. Miainga amin’ny tsirairay mankany amin’ny fiarahamonina ary tafapaka hatrany amin’ny firenena ny asa ataon’ny tsirairay. Mampandroso ny firenena ny fananan’ny olona toe-tsaina tia mandroso amin’ny tsara. Zava-dehibe eo amin’ny fiainan’ny olona tsirairay sy ny fiarahamonina ary ny firenena izany ny fisian’ny literatiora koa tsy tokony hatao ambanin-javatra izy ireny. Tsy mihambo ho nahafehy iray manontolo ny haitsikeran’i claude bremond izay nitondrana ny asa izahay, maro ny madilana tokony mbola hotentenina eo amin’ny fampiharana azy. Na dia teo aza anefa ny tsy fahalavorariana dia hita fa nahafahana nanasongadina lafin- javatra maro ny fampiharana io haitsikera io teo amin’ny asa fikarohana izay natao ary nahalalana zavatra maro.
Toy izao no hevitra raketin’ny riba raha aseho am-pafana tandindona ny hevitra raketiny atin’akoho natono nofidina manokana ny atin’akoho noho izy tandindona anehoana fa ny fifandraisana ao amin’ny fati-dra dia latsaka anaty fa tsy endrika ivelany, azo ialana. Tsoak’ahitra ny tsoak’ahitra moa dia ny solofo mitsimoka eo afovoan’ny ahitra, miantoka ny fitomboany sy ny fivelarany, izany hoe ny fahavelomany. Raha ambara amin’ny fomba hafa, ny tsoak’ahitra dia ny atin’ny ahitra, tandindona mbola anehoana ihany koa fa ny mpifati-dra dia lasa iray aina, manana fifandraisana tsy azo ivadihana fa mety haningotra aina noho izy latsaka anaty. Fito fito kosa no natao ho isany satria ny isa fito dia mitory fahafenoana, mariky ny andro fito amin’ny herinandro ary midika fa tsy voafetran’ny fotoana ny fihavanana ateraky ny fati-dra. Valala miolan- katoka ny valala, teo amin’ny fiarahamonina malagasy dia mitory fahatsorana tsotra toy ny tsinaim-balala isan’ny mampiavaka ny valala ny fitohizan’ny lohany sy ny vatany amin’ny alalan’ny tsinainy. Kolontsaina mirafitra ao ambadik’izany ny hoe fihavanana akaiky, tsy azo tapahina fa mety haningotra aina ny fihavanana amin’ny fati-dra. Valala miolan-katoka, eto, no ampiasaina mba ho tandindona anehoana fa izay mivadika amin’ny velirano na ny fifanarahana ny amin’ny hanaovana fati-dra dia hiolan-katoka toy ny valala, izany hoe hitondra takaitra na mety ho faty mihitsy aza. Tain’omby very reny ny omby dia isan’ny biby omen’ny fiarahamonina malagasy hasina manokana satria sady harena izy no manampy amin’ny fiainana andavanandro sakafo, zezika ambolena, ampiasaina amin’ny asa 60 omby very reny no ampiasaina eto mba hanehoana fa izay manapaka ny fihavanana dia toy ny omby very reny tsy misy mpiahy. Mba hanamafisana izany fahaverezana izany na ny fahatapaham-pihavanana tanteraka dia ny tain’izany omby very reny izany mihitsy no noraisina ho tandindona.
Ny olona sy ny fiarakodia tak.104 ny mpamily sasany sy ny lalàna mifehy ny fifamoivoizana tak.105 ny familiana fiarakodia sy ny fitandrovana ny aina tak.106 ny tokony hifanajan’ny mpitatitra sy ny mpanjifa amin’ireny fiara fitaterana iombonana ireny taxi be, taxi brousse tak.107 ny tokony hifanajan’ny rehetra ao anatin’ireny fitaterana iombonana ireny tak.108 ny fahalalam-pomba sy ny fifampitsimbinana antoky ny fahafinaretan’ny mpiara-dia ndeha haverina ny fiaraha-monina tena malagasy amin’ny alalan’ny fifanajantsika ao anatin’ireny fiara fitaterana iombonana ireny tak.109 ny mpamily sy ny mpanamby azy no miantoka ny fahadiovana sy ny filaminana ao anaty fiara tak.110 ny entana sy ny olona amin’ny taxi brousse tak.111 ny mpanera taxi brousse tak.112 ny tokony hanajan’ny mpamily taxi ny mpandeha tak.113 fifanarahana hafa mihitsy no mifehy ny fifandraisan’ny mpamily taxi sy ny olona entiny tak.114 ny tokony hanajan’ny mpandeha ny fahadiovan’ny taxi tak.115
Fihetseham-po tsy tana noho ny olana misy eo amin’ny fitiavana sy fahitana ny zavamisy eo amin’ny fiarahamonina. Raha eo amin’ny fitiavan-olon-droa, dia mibosesika tsy hay ajanona ny fihetseham-po rehefa mampiseho amin’ny olon-tiana ny fitiavany azy, hany ka toy izany fibosesiky ny teny aloaky ny vavany izany ohatra dia hita taratra eo amin’ny tononkalo oliva
Tanjon’ny fanabeazana ny hamolavola ny maha olona amin’ny lafiny rehetra saina, vatana, moraly88. Mizara telo lehibe ny ao amin’ny akany fampianarana ankapobeny, fanofanana araka asa ary fitaizana ara-pinoana. Samy tsara avokoa izany raha jerena amin’ny ankapobeny. Tratra ny tanjona satria azo ny fanabeazana mandritra ny fotoana itaizana ary ofanina ny tsirairay mba hitsinjovana ny hoaviny. Manampy izany ny fitaizana tamin’ny finoana mba hahaizana mitondra tena sy hananana hoavy tsara kokoa. Ezahina hatrany ny hampivoatra izany mba hikatsahana sy hiarovana ny vokatra. Mikajy ny andraikiny ny mpanabe mba hiezahan’ ny mania amin’ny fanatsarana ny fiainany indrindra rahatrizay mivoaka ny toby. Beazina mba hitondra vokatra tsara ny fiverenana eo anivon’ny fiarahamonina niaviana ary ho reareha sy fakan-tahaka. Kendrena ao anatin’izany ny fampianarana ny toetra mendrika mba tsy hampiahiahy na hampihataka ny manodidina. Ampianarina ihany koa anefa izy ireo hanana fahaleovantena, ofanina hiroso amin’ny anton’asa vaovao ka hahay hampivoatra izany hatrany hampandrosoana ny firenena fa tsy sanatria ho enta-mavesatra foana. Miankina amin’ny tsirairay kosa ny fanohizana ny fitaizana sy ny fanabeazana ary ny fampianarana norantovina rehefa miala ao amin’ny ivon-toeram-panarenana satria tsy maintsy hiverina eny anivon’ny fianakaviany izy ireo rehefa tapitra ny fe-potoana hanarenana azy. Averina eny anivon’ny fiarahamonina ny ankizy manomboka eto ary miova indray ny sahanasa iandraiketana. 3-1-2-2 ampiasaina ny traikefa
Famintinana ny tantara nirindra tsara ny tokantranon- drobena sy i nivo nandritra ny taona maromaro, na dia teo aza ny tsy fitiavan’ny ray aman-drenin’i nivo an- drobena. Taty aoriana anefa dia niova robena. Lasa mamo lava sy mpody alina izy. Tsy vitan’izany fa tena mamono mihitsy. Taty aoriana kelin’izay dia nampirafy azy i nivo vadiny. Fantatry robena izany ka noteneniny tamim- pahatsorana i nivo. Ity farany indray no tezitra, ka nirintona nisintaka tany amin’ireo ray aman-dreniny. Tapa-kevitra ny tsy hisotro intsony robena, ka nandeha nifona tany am-piasanan’i nivo. Tsy niraharaha azy intsony i nivo. Nanampy an’i nivo hankahala an-drobena ihany koa ireo ray aman-dreniny, izay efa tsy tia azy hatrany am-boalohany. Indray andro, tonga tany amin’ny ray aman-drenin’i nivo robena mba hitsidika an’i mialy sy i feno zanany. Noroahin’i nivo robena, natosiny mafy, kinanjo izy indray no nianjera. Afa-jaza vokatr’izany fianjerana izany i nivo, satria nitoe-jaza izy tamin’io fotoana io. Nigadra robena vokatr’izany. Niara-nitory azy avokoa na i nivo, na ireo ray aman-dreniny. Nanambady an’i rado i nivo. Tsy nety nahazo zaza intsony anefa izy. Lasa nankahala azy i rado vokatr’izany, ka niteraka tany ivelan’ny tokantrano. Nisaraka izy sy i rado vokatr’izany, ka nody any amin’ny ray aman- dreniny i nivo telo mianaka. Nisy ny fifanenan’izy efa-mianaka taty aoriana, saingy samy nanambara, na robena na i nivo, fa samy hanagadra ny fitiavany, eny fa na dia samy mbola tia aza.
Hijoroana ao an-tokantrano. Hoy indrindra ny soratra masina efe 5 23 milaza hoe ’fa ny lahy no lohan’ny vavy tsy ekena ao amin’ny maha kristiana izany ny tokantrano tsy ara- dalàna tokantrano miorina amin’ny fitiavana tsy misy tanjona sy tsy nentina teo anatrehan’ny fanjakana sy tsy nohamasinina teo anatrehan’andriamanitra asehon’ny mpanoratra ao amin’ny tantara fa tsy ekena amin’ny maha kristiana ny fiterahana tsy manambady. Fijangajangana eo anatrehan’andriamanitra sy ny fiangonana ary ny mpiara-monina izany. Tsy nisy nankasitraka ny toerana nisy an’i sahondra ireo kristiana ao amin’ny tantara satria tsy nananany ny tokantrano ara-dalàna, voalaza ao amin’ny tantara izany manao hoe tsaroany koa anefa tamin’izay ny banga lehibe ao amin’ny fiainany, mangotanatana mahatahotra azy dia ny tokantrano sambatra tsy mba ananany, ny tokantrano ara-boajanahary ny lahy no lohan’ny vavy, ny vavy no fanaka malemy tiana sy kenakenaina. Ny ho antoky ny ho avy tsy mba mamitaka, eo anilan’izany ny hehin’ny zanaka maro tak 138, i tsy nanambady i sahondra kanefa nanana kosa ny zanany ka azo lazaina fa niteratera-poana araka ny fijerin’ny hafa. Hoy indrindra mantsy ny renin’i jao raha nandre ity zanany izy fa hanambady an’i sahondra izay efa niteraka ka maty vady? Nisaraka? Ndrao dia niteratera-poana? Tak 112, i maneho izany fa tena ratsy ny miteraka tsy manambady eo amin’ny lalam-piainana diavin’ny olona kristiana. Manamarina izany koa ny tenin’ingahy radavida manao hoe mitovy sata amin’ny ambany saina indrindra ny rahavavinao, ka dia tianay hilazana izao hitandremanao ny tenanao nametraka takaitra lehibe tsy azo sitranina eto amin’ny fianakaviana ny zokinao, tsy nahalala niambina ny tenany ka nihosina tamin’ny fahotany mahavoafady ary niteraka tsy nanambady! Tak 143, i maneho izany fa tsy misy hasiny eo amin’ny fahavelomana ny olona miteraka tsy manambady. Hita fa tsy nanana tokantrano ara-dalàna i sahondra noho ny famitahana nataon- dravalohery azy. Izy irery no niahy ny fiainany tao an-tokantranony, sady lahy no vavy tamin’ny fiatrehana ny fiainana. Voaporofo amin’izany koa fa tsy mendrika amin’ny maha kristiana ny toerana misy an’i sahondra, dia ny fiterahana tsy manambady izany. Toetra ratsy indrindra sy tena mahamenatra ny fiterahana tsy manambady ho an’ny kristiana.
Ilain’ny fampandrosoana ny fandraisana zava-baovao avy any ivelany araka ny efa voalaza tetsy aloha. Tsy maintsy tandrovina koa anefa ny maha-izy ny tena araka ny torolalana nomen’ny unesco mikasika ny fanabeazana. Ahoana no ampifandrindrana izany lohahevitra toa mifanohitra izany ? Mialoha ny hamaliana izany, dia ndeha hovoaboasana aloha ny momba izany maha-izy azy ny tena izany.
Ny 118 dia ahitana anaram-bosotra. Omena solon’anarana hoe regila ny olona gila maso ny teny hoe regila dia azo avy amin’ny fanakambanan-teny re gila ny gila dia mpamari-toetra. Ny re ra- dia mpamaritra anarana. Fahita matetika amin’ny anaran’olona io mpamaritra anarana ra- io. Izany indrindra no ilazan’i regis rajemisa-raolison hoe mpanoritra anarana zary tovona eo alohan’ny anaran-tsamirery milaza olona, indrindra amin’ny foko anivon-tany, ka atao ho mari-panajana, mifanohitra amin’ny i rakoto, ikoto. 41 tokony ho anaram-bosotra tsotra izy io rehefa tsy anaran-tsamirery. Lasa ompa anefa izy io eto satria natao hanesoana sy hanasoketana ny olona iray sy natao ho anaram-bositra rehefa amin’ny sangy. Ny 119 dia azo avy amin’ny fanakambanan-teny tokana maso nilatsaka ny vanin-teny fara-teny -na ao amin’ny tokana ka nahazahoana io endrika io. Tsy afa-misaraka ny teny hoe tokana sy maso eto satria raha sy izany dia manjary tsy mahalaza ny hevitra tiana hambara aminy ilay teny. Ao amin’ny 120 dia ahitana fanakambanan-teny poaka maso dia nilatsaka ny vanin-teny faran-teny -ka ao amin’ny poaka. Ny teny hoe poaka dia ilazana zavatra tsy misy ary ny maso kosa dia fari-batana enti-mijery. Ny olona jamba sy gila dia soketaina amin’io teny io satria izy ireo dia samy tsy manana maso ara-dalàna enti-mijery. Ny ohatra 121 sy 122 kosa da entina hanaratsiana ny olona jamba. Fitenim-paritra ireo teny roa ireo ilazana ny olona jamba ary ampiasaina amin’ny ompa mba hanaratsiana ilay olona.